Båtmøll

Båtmøll (Gelechiidae) er en familie gruppe av sommerfugler. Båtmøll tilhører overfamilien Gelechioidea, en av mange små sommefugltyper som vanligvis omtales som møll.
Båtmøll finnes i hele Norge. Det er 732 arter i Europa, inkluder eventuelle underarter (varianter). Totalt sett er det beskrevet rundt 4500 arter, men det finnes mange flere, hittil ubeskrevne.


== Utseende ==
Små til middelsstore (vingespenn 6– 35 mm), vanligvis slanke møll, ofte brokete farget, noen metallfargede. Antennene er trådformede og ganske lange. Vingene er lange og smale, med lange hårfrynser langs den ytterste delen av forvingens bakkant og langs bakvingens for- og bakkant. Bakvingene er karakteristisk innbuktede bak spissen, som er markert uttrukket. Beina er forholdsvis lange.


== Levevis ==
Båtmøllenes larver lever på et vidt spektrum av ulike planter, og utnytter over 80 forskjellige familier av nakenfrøete planter og blomsterplanter. I tillegg er det kjent noen få arter som lever på bregner og moser, og en del som spiser dødt plantemateriale eller frø. De fleste lever som utvokste larver i hylstere rundt plantenes skudd, mens de unge larvestadiene gjerne minerer inne i blader. Noen borer i stengler eller røtter, og noen få lever i galler som de får planten til å danne.
De voksne møllene flyr vanligvis om natten. Båtmøllene er mest artsrike i tempererte områder, blant annet har de forholdsvis mange arter i ørkner og andre tørkeutsatte områder.


== Skadedyr ==
Flere arter er skadedyr på planter og trær. En av artene, Furuskuddmøll, er en av de mange skadedyr på furutrær. Arten Pectinophora gossypiella er et alvorlig skadedyr på bomull. Sitotroga ceralella finnes over det meste av verden og gjør skade på lagret korn, mens Phthorimaea operculella angriper poteter.


== Systematisk inndeling / norske arter ==

ordenen sommerfugler, Lepidoptera
gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Overfamilien Gelechioidea
familie Båtmøll (Gelechiidae)
underfamilien Dichomeridinae – har seks slekter i Europa, med 43 arter, inkludert eventuelle underarter.
slekten Dichomeris Hübner, 1818 – tre arter i Norge
slekten Brachmia Hübner, 1825 – to arter i Norge
slekten Helcystogramma Zeller, 1877 – tre arter i Norge
Acompsia cinerella (Clerck, 1759)
underfamilien Gelechiinae – har mange slekter i Europa, med 680 arter, inkludert eventuelle underarter.
gruppen Apatetrini
Apatetris kinkerella (Snellen, 1876) – funnet i Sverige og Danmark, ikke i Norge
gruppen Anomologini
Slekten Aristotelia Hübner, 1825 – tre arter i Norge
Slekten Chrysoesthia Hübner, 1825 – to arter i Norge
Xystophora pulveratella (Herrich-Schäffer, 1854)
Isophrictis striatella (Denis & Schiffermüller, 1775)
Slekten Metzneria Zeller, 1839 – tre arter i Norge
Agrolamprotes micella Denis & Schiffermüller, 1775)
Slekten Monochroa Heinemann, 1870 – 12 arter i Norge
Slekten Eulamprotes Bradley, 1971 – tre arter i Norge
Slekten Bryotropha Heinemann, 1870 – ni arter i Norge
gruppen Teleiodini
Recurvaria leucatella (Clerck, 1759)
Exoteleia dodecella (Linnaeus, 1758)
Stenolechia gemmella (Linnaeus, 1758)
Parachronistis albiceps (Zeller, 1839)
Slekten Teleiodes Sattler, 1960 – fire arter i Norge
Slekten Carpatolechia Capuse, 1964 – seks arter i Norge
Pseudotelphusa paripunctella (Thunberg, 1794)
Teleiopsis diffinis (Haworth, 1828)
Slekten Altenia Sattler, 1960 – to arter i Norge
gruppen Gelechiini
Slekten Gelechia Hübner, 1825 – åtte arter i Norge
Slekten Psoricoptera Stainton, 1854 – to arter i Norge
Mirificarma mulinella (Zeller, 1839)
Slekten Chionodes Hübner, 1825 – 11 arter i Norge
Aroga velocella (Zeller, 1839)
Filatima incomptella (Herrich-Schäffer, 1854)
Neofriseria peliella (Treitschke, 1835)
Prolita sexpunctella (Fabricius, 1794)
Slekten Athrips Billberg, 1820 – tre arter i Norge
gruppen Gnorimoschemini
Slekten Gnorimoschema Busck, 1900 – fem arter i Norge
Scrobipalposis petasitis (Pfaffenzeller, 1867)
Slekten Scrobipalpa Janse, 1951 – ni arter i Norge
Slekten Scrobipalpula Povolny, 1964 – to arter i Norge
Cosmardia moritzella (Treitschke, 1835)
Klimeschiopsis kiningerella (Duponchel, 1843)
Slekten Caryocolum Gregor & Povolny, 1954 – 12 arter i Norge
gruppen Anacampsini
Slekten Sophronia Hübner, 1825 – fire arter i Norge
Slekten Syncopacma Meyrick, 1925 – fire arter i Norge
Aproaerema anthylidella (Hübner, 1813)
Slekten Anacampsis Curtis, 1827 – tre arter i Norge
gruppen Chelariini
Hypatima rhomboidella (Carl von Linné|Linnaeus, 1758)
Nothris verbascella (Denis & Schiffermüller, 1775)
Slekten Neofaculta Gozmány, 1955 – to arter i Norge
underfamilien Pexicopiinae – har fem slekter i Europa, med 9 arter, inkludert eventuelle underarter.
Pexicopia malvella (Hübner, 1805)
Thiotricha subocellea (Stephens, 1834)


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum Norwegiae. Norsk entomologisk forening. 192 sider.
Fauna Europaea Web Service (2004) Fauna Europaea version 1.1, www.faunaeur.org
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om  norske sommerfugler.


== Eksterne lenker ==
(en) båtmøll – oversikt og omtale av artene i WORMS-databasen 
(en) båtmøll i Encyclopedia of Life 
(en) båtmøll i Global Biodiversity Information Facility 
(no) båtmøll hos Artsdatabanken 
(sv) båtmøll hos Dyntaxa 
(en) båtmøll hos Fauna Europaea 
(en) båtmøll hos Fossilworks 
(en) båtmøll hos ITIS 
(en) båtmøll hos NCBI 
(en) Kategori:Gelechiidae – bilder, video eller lyd på Wikimedia Commons 
Gelechiidae – detaljert informasjon på Wikispecies 
www.nhm.uio.no/norlep/  – Et norskspråklig nettsted om norske sommerfugler.